PATVIRTINTA

 Šilalės rajono savivaldybės

 administracijos direktoriaus

 2017 m. vasario 7 d. įsakymu Nr.DĮV- 161

**ŽEMĖS SKLYPO ŠILALĖS M., PAUPIO G.3, DETALIOJO PLANO KEITIMO**

**PLANAVIMO DARBŲ PROGRAMA**

 1. Detaliojo plano keitimo pagrindas: Raimundo Kančelskio 2017 m. sausio 20 d. prašymas.

 2. Detaliojo plano organizatorius: Šilalės rajono savivaldybės administracijos direktorius, J. Basnavičiaus g. 2., Šilalė, tel. (8 449) 7 6114, faks. (8 449) 7 6118.

 3. Planuojama teritorija – žemės sklypas (kadastro Nr. 8760/0006:103), esantis Šilalės m., Paupio g. 3 .

 4. Planuojamos teritorijos plotas –0,1492 ha.

 5. Planavimo tikslai, uždaviniai: pakeisti kitos paskirties žemės sklypo (kadastro Nr. 8760/0006:103) naudojimo būdą iš vienbučių ir dvibučių gyvenamųjų namų teritorijos į komercinės paskirties objektų teritorijas. Planavimo sprendiniai neturi prieštarauti Šilalės miesto bendrojo plano, patvirtinto 2008-03-27 Šilalės rajono savivaldybės tarybos sprendimu Nr. T1-107, sprendiniams.

 6. Papildomi planavimo uždaviniai –nurodyti specialiąsias žemės naudojimo sąlygas, patikslinti servitutus.

 7. Papildomi reglamentai: statinių statybos zona, riba ir linija, automobilių stovėjimo aikštelių išdėstymas.

 8. Tyrimai ir galimybių studijosneatliekami.

 9. Plano rengimo terminai ne ilgiau kaip5 metai nuo šios planavimo darbų programos patvirtinimo datos.

 10. Planavimo dokumento rengimo etapai:parengiamasis, rengimo ir baigiamasis. Visos teritorijų planavimo proceso (parengiamojo, rengimo ir baigiamojo etapų) procedūros privalomai vykdomos per TPDRIS.

 11. Koncepcijos rengimas – detaliojo plano koncepcija nerengiama.

 12. SPAV reikalingumas neatliekamas.

 13. Atviras konkursas geriausiai urbanistinei idėjai atrinktinereikalingas.

 14. Sprendinių profesinis vertinimas nereikalingas.

 15. Viešumo užtikrinimas: parengiamajame etape planavimo organizatorius Lietuvos Respublikos Vyriausybės nustatyta tvarka viešai paskelbia priimtą sprendimą dėl detaliojo plano rengimo pradžios, planavimo tikslų ir planavimo darbų programą. Detaliojo plano viešinimo procedūros atliekamos supaprastinta tvarka.

 16. Derinimo procedūra:detalųjį planą derina Teritorijų planavimo komisija.

 17. Kiti reikalavimai: planas rengiamas 3 popieriniais ir skaitmeniniais egzemplioriais. Juos sudaro sprendiniai (grafinė dalis – brėžiniai ir tekstinė dalis – aiškinamasis raštas) ir planavimo procedūrų dokumentai. Detaliojo plano sprendiniai rengiami ant ne senesnio kaip 3 metų skaitmeninio topografinio plano. Detalusis planas rengiamas 3 egzemplioriais (vienas originalas, 2 patvirtintos kopijos), taip pat parengiami 3 egzemplioriai kompiuterinių laikmenų. Kompiuterinė laikmena turi būti parengta vadovaujantis Lietuvos Respublikos aplinkos ministro 2013 m. gruodžio 31 d. įsakymu Nr. D1-1009 „Dėl Teritorijų planavimo erdvinių duomenų specifikacijos patvirtinimo“ ir Lietuvos Respublikos teritorijų planavimo dokumentų registro nuostatais. Įrašytas aiškinamasis raštas ir pagrindinis brėžinys, pasirašyti elektroniniais parašais, ADOC formatu. Įrašytas vektorinis pagrindinis sprendinių brėžinys DWG formatu arba archyvuotas ZIP archyve SHAPE formatu LKS-94 koordinačių sistemoje, parengtas pagal anksčiau minėtos TPDR erdvinių duomenų specifikacijos nuostatas. Įrašytas rastrinis pagrindinis sprendinių brėžinys ir kiti papildomi brėžiniai TIF, JPG, PNG formatais (300dpi rezoliucija). Įrašyta planuojamos teritorijos riba (plotinis objektas) DWG formatu arba archyvuota ZIP archyve SHAPE formatu LKS-94 koordinačių sistemoje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_